

Številka: 042-2/2026-4
Datum: 31. 8. 2026


Državna volilna komisija (v nadaljevanju: DVK) je na podlagi 39. in 46. člena Zakona o referendumu in o ljudski iniciativi (Uradni list RS, št. 26/07 – UPB, 6/18 – odl. US, 52/20 in 30/24; v nadaljevanju ZRLI) na 44. seji, dne 31. 8. 2026, sprejela


S K L E P
o obliki in vsebini glasovnic na referendumih, 
ki bodo 11. oktobra 2026

Za izvedbo glasovanja na zakonodajnem referendumu o Zakonu o spremembah in dopolnitvah Zakona o parlamentarni preiskavi (v nadaljevanju: zakonodajni referendum o ZPPre-B) in posvetovalnih referendumih o pogojevanju pravice do denarne socialne pomoči z aktivnim vključevanjem delovno sposobnih upravičencev v družbeno koristna dela, o volilni pravici na lokalnih volitvah v Republiki Sloveniji in o ukinitvi obveznega plačevanja prispevka za programe RTV Slovenija, ki bodo 11. 10. 2026, se določi:

1. [bookmark: _Hlk116981524]Glasovnice so velikosti formata A5, tip pisave Arial, velikost 14.

2. Glasovnica za glasovanje na zakonodajnem referendumu o ZPPre-B je bela. Na sredini zgoraj je zapisan naslov: »GLASOVNICA za glasovanje na zakonodajnem referendumu o Zakonu o spremembah in dopolnitvah Zakona o parlamentarni preiskavi (ZPPre-B) v nedeljo, 11. 10. 2026«.

3. Glasovnica za glasovanje na posvetovalnem referendumu o pogojevanju pravice do denarne socialne pomoči z aktivnim vključevanjem delovno sposobnih upravičencev v družbeno koristna dela se tiska barvno po eni strani, in sicer v vijolični barvi. Na sredini zgoraj je zapisan naslov: »GLASOVNICA za glasovanje na posvetovalnem referendumu o pogojevanju pravice do denarne socialne pomoči z aktivnim vključevanjem delovno sposobnih upravičencev v družbeno koristna dela v nedeljo, 11. 10. 2026«.

4. Glasovnica za glasovanje na posvetovalnem referendumu o volilni pravici na lokalnih volitvah v Republiki Sloveniji se tiska barvno po eni strani, in sicer v modri barvi. Na sredini zgoraj je zapisan naslov: »GLASOVNICA za glasovanje na posvetovalnem referendumu o volilni pravici na lokalnih volitvah v Republiki Sloveniji v nedeljo, 11. 10. 2026«.

5. Glasovnica za glasovanje na posvetovalnem referendumu o ukinitvi obveznega plačevanja prispevka za programe RTV Slovenija se tiska barvno po eni strani, in sicer v rumeni barvi. Na sredini zgoraj je zapisan naslov: »GLASOVNICA za glasovanje na posvetovalnem referendumu o ukinitvi obveznega plačevanja prispevka za programe RTV Slovenija v nedeljo, 11. 10. 2026«.

6. Za naslovom na vseh glasovnicah iz točke 2., 3., 4. in 5., sledi besedilo navodila, ki se glasi:
»Glasuje se tako, da se obkroži beseda »ZA« ali beseda »PROTI«.«
7. Za navodilom sledi referendumsko vprašanje, in sicer:

7.1.  Vprašanje na glasovnici za zakonodajni referendum o ZPPre-B  se glasi:

»Ali ste za to, da se uveljavi Zakon o spremembah in dopolnitvah Zakona o parlamentarni preiskavi (ZPPre-B), ki ga je sprejel Državni zbor na seji dne 26. maja 2026?«.
7.2.  Vprašanje na glasovnici za posvetovalni referendum o pogojevanju pravice do denarne socialne pomoči z aktivnim vključevanjem delovno sposobnih upravičencev v družbeno koristna dela se glasi:

»Ali ste za to, da se pravica do denarne socialne pomoči za delovno sposobne osebe, ki nimajo objektivnih ovir za delo, pogojuje z njihovim aktivnim opravljanjem družbeno koristnega dela?«.

7.3.  Vprašanje na glasovnici za posvetovalni referendum o volilni pravici na lokalnih volitvah v Republiki Sloveniji se glasi:

»Ali ste za to, da imajo pravico voliti na lokalnih volitvah v Republiki Sloveniji državljani Republike Slovenije ali druge države članice Evropske unije, ne pa tudi državljani tretjih držav, ki niso državljani Republike Slovenije?«.
7.4. Vprašanje na glasovnici za posvetovalni referendum o ukinitvi obveznega plačevanja prispevka za programe RTV Slovenija se glasi:

»Ali ste za to, da se ukine obvezno plačevanje prispevka za programe Radiotelevizije Slovenija?«.

8. Pod besedilom vprašanja je na vseh glasovnicah iz točke 2., 3., 4. in 5. tega sklepa beseda »ZA« na levi strani in beseda »PROTI« na desni strani glasovnice.

9. Na sredini spodaj je odtisnjen žig Državne volilne komisije.

10. Pri dvojezičnih glasovnicah se lahko velikost pisave iz 1. točke glede na obseg besedila ustrezno prilagodi.


Obrazložitev:


ZRLI v 46. členu določa, da glasovnica vsebuje vprašanje, o katerem se odloča na referendumu, in navodilo o načinu glasovanja. Glasuje se tako, da glasovalec obkroži na glasovnici besedo »za« ali »proti«. Če se glasuje o več referendumskih vprašanjih, se o vsakem vprašanju glasuje s posebno glasovnico.

DVK je s tem sklepom določila obliko in vsebino glasovnic na referendumih, o katerih se bo glasovalo v nedeljo, 11. 10. 2026, in sicer za:
a. zakonodajni referendumu o ZPPre-B,
b. posvetovalni referendumi o pogojevanju pravice do denarne socialne pomoči z aktivnim vključevanjem delovno sposobnih upravičencev v družbeno koristna dela, 
c. posvetovalni referendum o volilni pravici na lokalnih volitvah v Republiki Sloveniji,
d. posvetovalni referendum o ukinitvi obveznega plačevanja prispevka za programe RTV Slovenija.

[bookmark: _Hlk71284125]DVK je sprejela ta sklep na podlagi 39. in 46. člena ZRLI v povezavi s 46. členom Poslovnika DVK (Uradni list RS, št. 10/20) v sestavi: predsednik Peter Golob, predsednik Peter Golob, člani Mitja Breznik, Mitja Šuligoj, Marjan Jarkovič, Drago Zadergal in članica Terezija Dobaja. Sklep je sprejela soglasno.





									Peter Golob
predsednik




[image: Slika, ki vsebuje besede besedilo, pisava, logotip, grafika

Opis je samodejno ustvarjen]
Vzorec besedila glasovnice
	
Priloga: vzorec besedila glasovnic
GLASOVNICA

za glasovanje na zakonodajnem referendumu o Zakonu o spremembah in dopolnitvah Zakona o parlamentarni preiskavi (ZPPre-B) v nedeljo, 11. 10. 2026



Navodilo: Glasuje se tako, da se obkroži beseda »ZA« ali beseda »PROTI«.


Referendumsko vprašanje:

Ali ste za to, da se uveljavi Zakon o spremembah in dopolnitvah Zakona o parlamentarni preiskavi (ZPPre-B), ki ga je sprejel Državni zbor na seji dne 26. maja 2026?



ZA					PROTI



urejen žig 
DVK

GLASOVNICA

za glasovanje na posvetovalnem referendumu o pogojevanju pravice do denarne socialne pomoči z aktivnim vključevanjem delovno sposobnih upravičencev v družbeno koristna dela v nedeljo, 11. 10. 2026



Navodilo: Glasuje se tako, da se obkroži beseda »ZA« ali beseda »PROTI«.


Referendumsko vprašanje:

Ali ste za to, da se pravica do denarne socialne pomoči za delovno sposobne osebe, ki nimajo objektivnih ovir za delo, pogojuje z njihovim aktivnim opravljanjem družbeno koristnega dela?



ZA					PROTI



urejen žig 
DVK
GLASOVNICA

za glasovanje na posvetovalnem referendumu o volilni pravici na lokalnih volitvah v Republiki Sloveniji v nedeljo, 11. 10. 2026



Navodilo: Glasuje se tako, da se obkroži beseda »ZA« ali beseda »PROTI«.


Referendumsko vprašanje:

Ali ste za to, da imajo pravico voliti na lokalnih volitvah v Republiki Sloveniji državljani Republike Slovenije ali druge države članice Evropske unije, ne pa tudi državljani tretjih držav, ki niso državljani Republike Slovenije?



ZA					PROTI



urejen žig 
DVK
GLASOVNICA

za glasovanje na posvetovalnem referendumu o ukinitvi obveznega plačevanja prispevka za programe RTV Slovenija v nedeljo, 11. 10. 2026



Navodilo: Glasuje se tako, da se obkroži beseda »ZA« ali beseda »PROTI«.

Referendumsko vprašanje:

Ali ste za to, da se ukine obvezno plačevanje prispevka za programe Radiotelevizije Slovenija?



ZA					PROTI



urejen žig
DVK

